 Waxa dadka degan degaankaasi ay bilaabeen iska caabin hubaysan inay la galaan maamulkii talada dalka hayay iyo siyaasadiisiiba 1978-kii dhamaadkiisii, ka dib markii dhib gaar u ah degaanka Gabiiley oo aad u baaxad wayni kaga timid askartii iyo jabhadihii la socday ee lagu soo jabiyay dagaalkii 1977-1978-kii Itoobiya lala galay, huwantaa askarta iyo jabhadaba ah oo la soo dejiyay meelo badan oo degaanka degmada Gabiiley ka mid ah, kuwaasoo tacadiyo aad u foolxun oo badan u gaystay dadkii degaankaasi ku noolaa, oo horseeday inay dadka degaanku is urursadaan oo ay ka soo horjeestaan walibana la dagaalamaan askartaa iyo jabhadaa wada jira. 